فەرمانگەی راگەیانن و زانیاری لە حکومەت هەرێم کوردستان لە بەیاننامەیگ رەسیە ئاژانس شەفەق نیوز وت، لەدویای قەیران سوریا و هەڵگیرسان جەنگ داعش لە عراق و سوریا، هەرێم کوردستان شمارەیگ گەپ لە پەنابەرەیل پەنائەرای هاوردنە.
لەبەیاننامەگە وتیش، وەپای کۆتا ئامار وەڕێەوبەرایەتی کووچ و کووچەرەیل وەزارەت ناوخوەی، لەساڵ 2022 شمارەی گشت ئاوارەیل لە هەرێم کوردستان رەسیەس ئەرا665 هەزار، شمارەی  پەنابەرەیل زیاترە لە 248 هەزار کەس.
لە بەیاننامەگە دیاریکرد شمارەی ئاوارەیل ک لە ناو کامپ دانشتنە رەسێدە 230 کەس و شمارەی ئاوارەیل دەیشت کامپەیل رەسیە ئەرا 490 هەزار و 92 کەس.
وتیش، لە هەرێم کوردستان 248 هەزار و 434 کەس پەنابەر هەس، ک 93 هەزار و 966 پەنابەر  لەناو کامپن و 154 هەزار و 468 پەنابەر لەدەیشت کامپن.
